# เกวลิน พูลภีไกร
เกวลิน อัศวรุ่งเรือง หรือ เกรซ เดอะสตาร์ (นามสกุลเดิม พูลภีไกร) เป็นที่รู้จักจากการแข่งขันรายการ เดอะสตาร์ ค้นฟ้าคว้าดาว ปี 11 ได้รับตำแหน่งรองชนะเลิศอันดับ 2

 ประวัติ 
เกวลิน พูลภีไกร  เกิดวันเสาร์ที่ 23 พฤษภาคม พ.ศ. 2541 มีน้องชาย 1 คน ภูมิลำเนาอยู่ที่ จังหวัดพิษณุโลก สำเร็จการศึกษาชั้นมัธยมศึกษาตอนต้นจากโรงเรียนเฉลิมขวัญสตรี จังหวัดพิษณุโลก และเกรซได้เข้าร่วมกิจกรรมทางดนตรีและกีฬาของโรงเรียนมากมาย ระดับมัธยมศึกษาปีที่ 4-5 เตรียมอุดมดนตรี เอก Major Classical Voice วิทยาลัยดุริยางคศิลป์ มหาวิทยาลัยมหิดล ศาลายา จังหวัดนครปฐม 
จบการศึกษาระดับชั้นมัธยมศึกษาปีที่ 6 จากโรงเรียนสาธิตมหาวิทยาลัยศรีนครินทรวิโรฒ ประสานมิตร เคยศึกษาชั้นปีที่ 1 คณะศิลปกรรมศาสตร์ มหาวิทยาลัยศรีนครินทรวิโรฒ สาขาการแสดงและกำกับการแสดง ปัจจุบันได้ย้ายมาศึกษาที่คณะบริหารธุรกิจ มหาวิทยาลัยหอการค้าไทย สาขาการจัดการ และ หลักสูตรวิทยาศาสตร์บัณฑิต แขนงวิชาวิทยาการอาหารและโภชนาการ วิชาเอกอาหารโภชนาการและการประยุกต์ มหาวิทยาลัยสุโขทัยธรรมาธิราช มีความสามารถเต้นและร้องเพลง ตลอดจนเล่นกีต้าร์ เปียโนได้เป็นอย่างดี รวมถึงว่ายน้ำ และบาสเก็ตบอล
 
ก่อนหน้าที่เกวลินจะเข้ามาประกวดในรายการเดอะสตาร์ ค้นฟ้าคว้าดาว ปี 11 เกรซได้ผ่านการประกวดร้องเพลงมาแล้วในเวที ได้รับ รางวัลชนะเลิศรุ่นจูเนียร์ ในการแข่งขันประกวดร้องเพลง ไม่มีอะไรไกลเกินฝัน "To Be Number One", รางวัลชนะเลิศ การประกวดร้องเพลงและวงสตริงชิงถ้วยประทานของ พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ประจำปี 2550, การประกวดนาฏศิลป์ไทยชิงถ้วยพระราชทานสมเด็จพระนางเจ้าฯ พระบรมราชินีนาถ  นอกจากนี้ เกรซเองยังเข้าประกวดในเวทีมิสทีนไทยแลนด์, รายการกิ๊กดู๋ สงครามเพลง, มาสเตอร์คีย์ เวทีแจ้งเกิด รวมถึงการประกวดร้องเพลง KPN Award ครั้งที่ 24 
 
ก่อนจบการแข่งขันในรายการ เดอะสตาร์ ค้นฟ้าคว้าดาว ปี 11 เกรซได้มีซิงเกิ้ลเพลงแรกเป็นของตัวเองคือเพลง "คนเจ้าชู้" เนื้อร้อง/ทำนอง/เรียบเรียง โดย พิชิต บัณฑิตเลิศรักษ์
 
พ.ศ. 2560 เกรซได้มีผลงานอัลบั้มเพลงลูกทุ่งสไตล์ป๊อปอัลบั้มแรกคู่กับ มิ้วส์ อรภัสญาน์ ในนามดูโอ้ "โอ๊ะโอ" ภายใต้สังกัด แกรมมี่โกลด์
 
พ.ศ. 2561 เกรซเข้าร่วมการประกวดอีกครั้งในกิ๊กดู๋สงครามเพลงเงินล้าน เทปพิเศษ ดาวรุ่งเงินล้าน
 
กับการปะทะกันของ 7 ศิลปินดาวรุ่ง ศิษย์เก่าเวทีกิ๊กดู๋สงครามเพลงเงินล้าน

ในเดือนสิงหาคม พ.ศ. 2565 เกรซ เกวลิน ได้เซ็นสัญญากับค่ายใหม่แกรมมี่โกลด์ ในสังกัดแกรมมี่โกลด์ หลังหมดสัญญากับค่ายแกรมมี่โกลด์เมื่อ7ปี ปัจจุบันเป็นศิลปินอิสระ

 ชีวิตส่วนตัว 
เธอสมรสกับ วาโย อัศวรุ่งเรือง (นามสกุลเดิม อัศวรุ่งเรือง) (พ.ศ. 2564 - ปัจจุบัน)

 ผลงาน 
 เพลง 
 คนเจ้าชู้ (2558) 
 เพื่อดาวดวงนั้น (ร่วมกับเดอะสตาร์ 11) (2558) 
 คนที่เหงาเหมือนกัน (2559)
 เหมือนกันหรือเปล่า (2561)
 
 ในนาม โอ๊ะโอ / มิ้วส์ & เกรซ 
ร่วมกับ มิ้วส์ อรภัสญาน์ สุกใส
 สมาคมนิยมตี๋ (2560)
 ถ้าไม่โสดหนูโกรธเลยนะ (2560)
 เพี้ยง (2560)
 หนูฝันเห็นงู (2560)
 
 ละคร 
 จุดนัดฝัน รับบท มิ้วส์ ช่องวัน (2558)

ซีรีส์
 รูมอะโลน 2 ตอน รักแท้ / หรือ / แพ้เงื่อนไข รับบท ฟองดูว์ (2558) ช่องวัน 31

พรีเซ็นเตอร์โฆษณา
 Clean & Clear ชุด "See the real me" รวมกับ มาตัง หญิง และเมย์ เดอะสตาร์ 11 (2558)
 
ผลงานก่อนประกวดเดอะสตาร์ 
 Miss teen Thailand
 รายการกิ๊กดู๋ สงครามเพลง
 มาสเตอร์คีย์ เวทีแจ้งเกิด
 KPN Award ครั้งที่ 24
 
รางวัล
 รางวัลศิลปินหญิงยอดนิยม Playpark Music Awards 2015
 
คอนเสิร์ตและมินิคอนเสิร์ต
 
 ปี  ชื่อคอนเสิร์ต  วันแสดง  สถานที่จัดการแสดง  จำนวนรอบ  หมายเหตุ พ.ศ. 2558  Amazing Grace  18 เมษายน 2558  เมืองไทย จีเอ็มเอ็มไลฟ์เฮาส์ แอท เซ็นทรัลเวิลด์  1   มินิคอนเสิร์ต เดอะสตาร์ ค้นฟ้าคว้าดาว ปี 11 รอบ 3 คนสุดท้ายคอนเสิร์ตประกาศผลเดอะสตาร์ ค้นฟ้าคว้าดาวปี 11  25 เมษายน 2558   อิมแพ็ค อารีน่า เมืองทองธานี  1  มาตัง ระดับดาว ได้เป็นแชมป์เดอะสตาร์คนที่ 11 ของเมืองไทย
 
อ้างอิง

 
 แหล่งข้อมูลอื่น